ลุ้นเอ็มดีกรุงไทย วรภัคแข่งชัยภัทร
ปิดรับสมัครสรรหาเอ็มดีกรุงไทย &#8220;ชัยภัทร&#8221; ประธานบล.เคที ซีมิโก้ ยื่นคนสุดท้าย รวม 4 คน ไร้เงา &#8220;ศุภจี&#8221;
1 ก.ย. 2555

ปิดรับสมัครสรรหาเอ็มดีกรุงไทย “ชัยภัทร” ประธานบล.เคที ซีมิโก้ ยื่นคนสุดท้าย รวม 4 คน ไร้เงา “ศุภจี” 
แหล่งข่าวจากธนาคารกรุงไทย เปิดเผยว่า ธนาคารได้ปิดรับสมัครบุคคลเพื่อรับการคัดเลือกเข้าดำรงตำแหน่งกรรมการผู้จัดการใหญ่ หลังจากเปิดรับสมัครครั้งแรกในวันที่ 25 มิ.ย.–20 ก.ค.นี้ และได้เลื่อนการเปิดรับสมัครถึงวันที่ 31 ส.ค. ปรากฏมีผู้สมัครเข้ารับการคัดเลือกทั้งหมด 4 คน ได้แก่ นายวรภัค ธันยาวงษ์ ประธานกรรมการและประธานเจ้าหน้าที่บริหาร บริษัทหลักทรัพย์ ฟินันซ่า อดีตรองผู้จัดการใหญ่ ธนาคารไทยพาณิชย์ 
นายประจวบ ตันตินนท์ อดีตผู้อำนวยการยาสูบ นายโสฬส สาครวิศว อดีตกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) และนายชัยภัทร ศรีวิสารวาจา ประธานกรรมการ บริหารและประธานเจ้าหน้าที่บริหาร บริษัทหลักทรัพย์ เคที ซีมิโก้ อดีตกรรมการธนาคารกรุงไทย 
แหล่งข่าวเปิดเผยว่า นายชัยภัทร ได้ยื่นใบสมัครเป็นคนสุดท้ายในวันที่ 31 ส.ค. ก่อนปิดรับสมัครโดยขั้นตอนจากนี้คณะกรรมการสรรหาผู้จัดการใหญ่ ที่มีนางเบญจา หลุยเจริญ อธิบดีกรมสรรพสามิต เป็นประธาน จะตรวจสอคุณสมบัติ ผู้รับสมัครซึ่งน่าจะเสร็จสิ้นในเดือน ก.ย.นี้ ขณะที่นายอภิศักดิ์ ตันติวรวงศ์ จะหมดวาระในเดือน พ.ย.นี้
ก่อนหน้านี้ มีการคาดว่านางศุภจี สุธรรมพันธุ์ ประธานกรรมการบริหารและประธานเจ้าหน้าที่บริหาร บริษัท ไทยคม จะเข้ารับสมัคร แต่ปรากฏไม่มีการสมัคร
แหล่งข่าวเปิดเผยว่า มี 2 คน ที่จะแข่งชิงดำกัน คือ นายวรภัคกับนายชัยภัทร